ทำแผนการตลาด หาเงินทุน สร้างโครงสร้างพื้นฐาน มีแนวคิด ได้เงิน สร้างฐานลูกค้า ทำแผนธุรกิจ
พอคุณมีแนวคิดคร่าวๆ แล้วว่าคุณจะต้องใช้เงินเท่าไหร่ ให้เขียนแผนงบประมาณที่ระบุว่า คุณจะมีเงินสำหรับใช้ในการโฆษณาเท่าไหร่ พอคุณรู้แล้วว่าตัวเองมีเงินสำหรับการโฆษณาเท่าไหร่ ให้หาข้อมูลราคารูปแบบการตลาดต่างๆ และสร้างแนวคิดการโฆษณาที่เหมาะกับวิธีเหล่านั้นและมีประสิทธิภาพเมื่อเทียบกับราคา เช่น ถ้าคุณมีเงินไว้ใช้สำหรับทำการตลาดเยอะ คุณก็อาจจะถ่ายโฆษณาทางโทรทัศน์ไปเลย แต่ถ้าคุณแทบไม่มีเงินสำหรับส่วนนี้เลย คุณก็ต้องหาวิธีที่จะใช้โซเชียลมีเดียได้อย่างมีประสิทธิภาพ ซึ่งเป็นวิธีการที่มีประสิทธิภาพมากๆ โดยใช้เงินแค่นิดเดียว พอคุณรู้แล้วว่าจะทำการตลาดแบบไหน ให้คิดว่าที่ไหนที่คุณจะโฆษณาธุรกิจของคุณได้อย่างมีประสิทธิภาพมากที่สุด และโฆษณาของคุณจะไปถึงตลาดที่หมายปองได้ดีที่สุดในช่วงเวลาไหนของวัน เดือน หรือปี  คุณจะต้องแน่ใจว่าคุณใช้แผนการตลาดที่เหมาะกับประเภทของคนที่คุณคาดหวังว่าเขาจะสนใจสินค้าหรือบริการของคุณ เช่น การใช้โซเชียลมีเดียโฆษณาธุรกิจเรือสำราญสำหรับคนวัย 55 ปีขึ้นไปเท่านั้นแทบไม่มีประโยชน์เลย ในขณะเดียวกันถ้าคุณโฆษณาผับสำหรับขาแดนซ์เปิดใหม่ หนังสือพิมพ์ก็อาจจะไม่ใช่สื่อโฆษณาที่ดีที่สุด นอกจากนี้การโฆษณาธุรกิจที่มีแต่ในชิคาโกให้คนที่อยู่ซีแอตเทิลรับรู้ก็ไม่มีประโยชน์เลย เพราะฉะนั้นคำนึงถึงสถานที่ทางกายภาพด้วย ถ้าบริการของคุณเป็นบริการตามฤดูกาล คุณต้องคำนึงถึงช่วงเวลาที่ดีที่สุดของปีที่จะโฆษณา นอกจากนี้การโฆษณาทางโทรทัศน์ยังต้องคำนึงถึงช่วงเวลาที่ลูกค้ากลุ่มเป้าหมายของคุณจะดูโทรทัศน์ด้วย พูดคุยกับธนาคารที่คุณมีความสัมพันธ์ที่ดีด้วย ถามว่าพวกเขามีสินเชื่อสำหรับธุรกิจสตาร์ตอัพแบบไหนให้กู้ยืมบ้างและพวกเขาจะได้ประโยชน์จากธุรกิจของคุณอย่างไร การใช้ธนาคารที่คุณรู้จักอยู่แล้วจะทำให้ธนาคารสามารถเข้าถึงประวัติการเงินของคุณได้อย่างง่ายดายและมั่นใจที่จะลงทุนกับคุณมากยิ่งขึ้น ถ้าสินเชื่อจากธนาคารดูท่าจะไม่พอ ให้มองหานักลงทุน อาจจะเป็นมหาเศรษฐีเจ้าของธุรกิจในท้องถิ่นหรือคนอื่นๆ ที่รวยพอๆ กันที่อยากให้คุณประสบความสำเร็จเพราะเขามีผลประโยชน์ร่วมด้วย ค้นหาคนในพื้นที่ของคุณที่อาจจะมีเงินทุนและแรงจูงใจในการช่วยเหลือคุณ ผู้ให้เงินทุนในระยะเริ่มต้นคือบุคคลที่มีรายได้สุทธิสูง และผู้ที่ให้เงินร่วมลงทุนจะเป็นบริษัท ซึ่งทั้งสองแหล่งเงินทุนนี้จะให้เงินทุนแก่การลงทุนที่มีความเสี่ยงสูงแต่น่าจะประสบความสำเร็จ (การเป็นหุ้นส่วน) และมักจะนำประสบการณ์ ความเชี่ยวชาญด้านการจัดการ และผู้ที่สามารถให้การช่วยเหลือได้มาสู่ธุรกิจ พวกเขามักจะทำงานผ่านเครือข่ายหรือสมาคม คนที่รู้จักคุณมานานน่าจะเชื่อมั่นในความสามารถและความตั้งใจของคุณมากที่สุด และคนเหล่านี้ยังมีแนวโน้มที่จะอยู่เคียงข้างคุณด้วยหากช่วงแรกๆ ธุรกิจของคุณยังไม่เข้าที่เข้าทางหรือคุณต้องหาเงินเพิ่ม แต่คุณก็ต้องบอกพวกเขาให้ชัดเจนว่าเงินจำนวนนี้เป็นเงินทุนที่มีความเสี่ยง พวกเขาอาจจะสูญเงินทั้งหมดหรืออาจจะไม่ได้คืนในเร็วๆ นี้ ถ้าคุณพยายามหาเงินแล้วแต่ก็ยังได้มาไม่พอ ใช้เว็บไซต์เพื่อระดมเงินที่คุณจำเป็นต้องใช้ในการเริ่มธุรกิจ แหล่งเงินทุนเหล่านี้มีประโยชน์หลายอย่างคือ คุณไม่ต้องจ่ายดอกเบี้ยให้กับเงินก้อนที่คุณได้มา (เนื่องจากมันเป็นเงินที่ใช้ในการผลิตสินค้าหรือบริการจริงๆ) และนอกจากจะช่วยคุณประเมินความสนใจของธุรกิจที่คุณตั้งใจจะทำแล้ว การระดมทุนแบบนี้ยังช่วยสร้างฐานลูกค้าให้คุณด้วย คุณจะเริ่มธุรกิจโดยที่มีลูกค้าหลายร้อยหรือหลายพันคนต่อคิวรอและพร้อมจะบอกต่อธุรกิจของคุณให้คนอื่นรู้จัก ไม่ว่าคุณจะระดมเงินทุนมาจากแหล่งไหน คุณต้องจัดรายงานข้อมูลหลักด้านการดำเนินการ กลยุทธ์ และบัญชีให้กับผู้ที่ให้ยืมเงินเป็นระยะ ตามปกติคือปีละ 2 ครั้ง คุณควรจัดการประชุมคณะกรรมการถ้าทุกคนสามารถมาเข้าร่วมได้ แต่ถ้าทำไม่ได้ให้ประชุมผ่านการประชุมทางไกลแทน คุณต้องมีพื้นที่สำหรับดำเนินธุรกิจ อาจจะเป็นโฮมออฟฟิศถ้าคุณต้องการพื้นที่เพียงเล็กน้อยและไม่มีลูกจ้าง หรืออาจจะต้องเป็นสำนักงานหรือโกดังไปเลย มองหาที่เช่าในละแวกที่ค่าเช่าราคาไม่สูงหรือในแหล่งบ่มเพาะธุรกิจแทนที่จะไปเช่าที่หรูๆ บางมหาวิทยาลัยอาจจะมีพื้นที่ให้เช่าในราคาถูกสำหรับธุรกิจใหม่ที่พัฒนามาจากไอเดียนวัตกรรมทางวิทยาศาสตร์ การเช่าสถานที่นั้นขึ้นอยู่กับว่าคุณจะทำอะไรและคุณตั้งใจให้ธุรกิจของคุณใหญ่แค่ไหน คุณต้องแน่ใจว่าสถานที่ที่คุณเช่านั้นมีที่อยู่ขึ้นทะเบียน และถูกต้องตามกฎหมายในเรื่องของการใช้พื้นที่และอยู่ในงบประมาณที่ตั้งไว้ ซื้อทุกสิ่งที่คุณจำเป็นต้องใช้ในการเริ่มธุรกิจ อาจจะเป็นอุปกรณ์ที่เป็นเครื่องจักรต่างๆ คอมพิวเตอร์ โทรศัพท์ หรืออุปกรณ์ทำงานประดิษฐ์ต่างๆ แล้วแต่ว่าคุณทำอะไร ลองซื้ออุปกรณ์ต่างๆ จากบริษัทอุปกรณ์สำนักงานเพราะว่าจะได้ส่วนลดมาก ถ้าคุณมีเงินทุนไม่มาก การเช่าก็เป็นทางเลือกที่น่าสนใจ เพื่อที่จะได้ไม่ทำให้เงินทุนของคุณมีปัญหาด้วย ตั้งแต่การทำภาษีเพื่อหาว่าเงินหายไปไหนตั้ง 60,000 บาท ไปจนถึงการค้นหาบันทึกลูกค้าเพื่อดูว่าตกลงคุณเจนจิราเขาจ่ายเงินแล้วจริงๆ หรือเปล่า คุณต้องมีระบบบันทึกที่ดีที่ช่วยให้คุณดำเนินธุรกิจได้อย่างราบรื่นและมีประสิทธิภาพ ลงทุนซื้อตู้เก็บแฟ้มเอกสาร แผ่นป้าย และซอฟต์แวร์บันทึกข้อมูลแบบดิจิตัลเพื่อช่วยให้คุณมีระเบียบในการจัดเก็บข้อมูลต่างๆ และควบคุมการดำเนินธุรกิจได้ คุณจะต้องมีแนวคิดสำหรับธุรกิจก่อนที่คุณจะเริ่มทำอะไรก็แล้วแต่ คุณอาจจะทำวิจัยตลาดขึ้นมาเพื่อให้ได้ภาพที่ชัดเจนขึ้น ซึ่งมันควรเป็นสิ่งที่คุณหลงใหล เพราะธุรกิจใหม่จะต้องอาศัยเวลาในชีวิตและเงินของคุณเยอะ สร้างแนวคิดธุรกิจด้วยการระบุสิ่งที่คนต้องการและเต็มใจที่จะจ่าย และสิ่งนั้นเป็นสิ่งที่หาไม่ได้ในพื้นที่ของคุณ หรือคุณสามารถทำได้ดีกว่าของคนอื่น ก่อนที่จะออกทะเลไปไกล ลองคิดดูว่าแนวคิดของคุณเป็นไปได้ไหม มันเป็นสิ่งที่คนเขาจะจ่ายเงินให้จริงๆ หรือเปล่า มันจะให้กำไรคุ้มค่ากับที่คุณเสียเวลาไปไหม นอกจากนี้คุณจะต้องแน่ใจด้วยว่า แนวคิดของคุณสามารถนำไปปฏิบัติได้จริง แม้ว่าการมีคอมพิวเตอร์ที่สามารถทำให้อาหารออกมาจากอากาศได้อย่างกับมีเวทมนตร์จะเป็นไอเดียที่มหัศจรรย์มากๆ แต่แนวคิดแบบนี้มันเป็นไปไม่ได้ (นอกจากว่าคุณจะเป็นแพทริค สจ๊วต) ไม่ว่าแนวคิดของคุณจะเป็นอะไร คุณต้องแน่ใจว่ามันมีเอกลักษณ์ของตัวเองมากที่สุดเท่าที่จะเป็นไปได้ วิธีนี้จะช่วยให้คุณกำจัดหรือสามารถต่อสู้ในการแข่งขันได้จริง ซึ่งจะทำให้ธุรกิจของคุณประสบความสำเร็จมากขึ้น แค่ปักหมุดไว้ที่ผลิตภัณฑ์ที่มีอยู่แล้ว (การทำขนมคอร์นเฟลกคาราเมลหรืออะไรทำนองนี้)  ไม่เพียงพอต่อการสร้างธุรกิจ  เพราะฉะนั้นไปให้ไกลกว่าที่คิดไว้! อย่าให้คนอื่นมาเอาเปรียบคุณได้ กำหนดวิธีการชำระเงินภายในกรอบเวลาที่กำหนด (แล้วแต่ว่าอะไรเหมาะกับธุรกิจของคุณ) ออกใบแจ้งราคาสินค้าให้เร็วที่สุด ถ้ามีคนจ่ายเงินช้า ให้คุยกับเขา ถ้าคุณเพิกเฉยกับปัญหาเหล่านี้และหวังว่าวันหนึ่งมันจะผ่านไป คุณจะพบว่าตัวเองทำงานฟรีและธุรกิจของคุณก็จะไม่ราบรื่นอย่างแน่นอน แทบจะไม่มีใครจ่ายเงินค่าสินค้าหรือบริการเป็นเงินสดตลอดเวลาอีกแล้ว การรับบัตรเครดิตและเดบิตจะช่วยให้คุณทำธุรกิจได้ง่ายขึ้น อีกทั้งยังช่วยในเรื่องของการเก็บบันทึกและการทำบัญชีด้วย ถ้าคุณอยากจะประหยัดค่าธรรมเนียมที่คุณไม่จำเป็นต้องจ่ายหรืออยากให้การชำระเงินมีความคล่องตัวมากขึ้น ให้ลองใช้ Square อุปกรณ์นี้สามารถต่อเข้ากับโทรศัพท์มือถือหรือแท็บเล็ตแล้วคุณก็รูดบัตรของลูกค้าได้เลย ถ้าคุณวางแผนที่จะขายสินค้าออนไลน์ คุณจะต้องตั้งระบบชำระเงินออนไลน์ขึ้นมารองรับ บริการ เช่น PayPal ทำให้การจ่ายเงินออนไลน์เป็นเรื่องง่ายมากๆ ศึกษาเพื่อหาว่าวิธีไหนเหมาะกับคุณมากที่สุด แต่คุณก็ต้องแน่ใจด้วยว่าระบบที่คุณใช้นั้นปลอดภัย เพราะคุณคงไม่อยากให้มีคนเจาะหรือหาผลประโยชน์จากข้อมูลของคุณหรือของลูกค้า คุณต้องเข้าหาคนที่น่าจะเป็นลูกค้าของคุณในแบบที่ทำให้เขาอยากใช้บริการธุรกิจของคุณ ขั้นตอนนี้สำคัญมากเป็นพิเศษในช่วงที่คุณเริ่มธุรกิจแรกๆ ก่อนที่คุณจะมีฐานลูกค้าประจำเป็นเรื่องเป็นราว  โฆษณาในแบบที่ดึงดูดความสนใจของลูกค้าได้ในราคาถูก และหวังว่าจะไปไกลจนถึงขั้นดึงดูดจินตนาการของพวกเขาได้ด้วย ใช้ความคิดสร้างสรรค์และมัดใจกลุ่มคนที่คุณอยากให้เขามาใช้บริการธุรกิจของคุณด้วยการตอบโจทย์ของพวกเขาให้ตรงจุด ให้สินค้าตัวอย่างฟรีแก่กลุ่มคนที่เหมาะสมเพื่อให้คนพูดถึงสิ่งดีๆ เกี่ยวกับสินค้าที่คุณเสนอขาย การบอกปากต่อปาก (ซึ่งเป็นการประชาสัมพันธ์ที่ดี) เป็นวิธีดึงดูดลูกค้ากลุ่มใหม่ได้ดีที่สุด ถ้าคุณได้รับคำวิจารณ์ที่ไม่ดีหรือได้รับการแสดงความเห็นเกี่ยวกับสินค้าที่เป็นลบ ให้ตอบกลับด้วยท่าทีที่เป็นบวกและแก้ไขปัญหา เพราะคนจะไม่ค่อยวิจารณ์ความผิดมากนักหากคุณเต็มใจที่จะแก้ไข ไปงานสัมมนา งานกาล่าการกุศล พบปะธุรกิจที่เสริมกับธุรกิจของคุณ และที่ไหนก็ได้ที่ลูกค้าของคุณน่าจะไปอยู่ที่นั่นกันเยอะ พูดอีกอย่างก็คือ ออกไปสู่สายตาสาธารณชนและพูดคุยกับคนอื่น ใช้เครือข่ายของเพื่อนๆ ในการพบปะคนที่อาจจะช่วยคุณได้ การพบปะพูดคุยกันแบบนี้สำคัญมากกับการเริ่มธุรกิจ สุดท้ายแล้วคุณจะมามัวอยู่แต่ในถ้ำคนเดียวไม่ได้หรอก สร้างทักษะการมีปฏิสัมพันธ์ที่ดีกับผู้คน ฝึกตีความสิ่งที่คนอื่นบอกเป็นนัย เรียนรู้วิธีตอบสนองความต้องการที่ลูกค้าไม่นึกมาก่อนเลยว่าเขาต้องการ ค้นหาว่าจะทำให้คนอื่นมีความสุขได้อย่างไร ทำตัวมีเสน่ห์เข้าไว้ แต่ที่สำคัญที่สุดคือต้องอ่อนน้อม ลูกค้าอาจจะไม่ถูกเสมอไป แต่คุณต้องสามารถทำให้เขารู้สึกได้ว่าเขาถูกเสมอ โลกทั้งใบหมุนด้วยระบบออนไลน์ ธุรกิจใดก็ตามที่ยังอยากอยู่รอดไปอีก 10 ปีข้างหน้าจะต้องมีเว็บไซต์ เพราะคนจะเข้าเว็บไซต์เพื่อติดต่อคุณ หาสถานที่ตั้งของธุรกิจ ดูว่าคุณเปิดให้บริการช่วงไหน ถามคำถาม แนะนำ และแม้กระทั่งซื้อสินค้าหรือบริการของคุณ การมีเว็บไซต์และบริการพร้อมบนอินเทอร์เน็ตทำให้คุณสามารถขยายพื้นที่บริการของคุณได้ทั่วภูมิภาคหรือทั่วโลก คุณจะต้องมีแผนธุรกิจที่ชัดเจนไปนำเสนอให้นักลงทุน และจุดเริ่มต้นที่ดีที่สุดก็คือ การประเมินต้นทุนค่าดำเนินการเบื้องต้นที่จะช่วยร่างเค้าโครงและทำให้คุณประเมินได้ว่า คุณต้องการเงินเท่าไหร่ในการผลิตสินค้าหรือบริการที่คุณตั้งใจจะเสนอหรือผลิต ค่าดำเนินการได้แก่ ค่าผลิต ค่าขนส่ง ภาษี ค่าจ้างพนักงาน ค่าเช่าสถานที่ทำงาน เป็นต้น การรู้ต้นทุนค่าดำเนินการเป็นสิ่งสำคัญในการประเมินว่าธุรกิจของคุณจะได้กำไรหรือเปล่า เพราะว่าคุณจะต้องทำเงินให้ได้มากกว่าเส้นพื้นฐานจึงจะสามารถดำเนินธุรกิจต่อไปได้ นึกถึงความเป็นจริง ในความเป็นจริงจะมีคนใช้บริการจากธุรกิจของคุณกี่คน เขาจะจ่ายค่าบริการของคุณเท่าไหร่ ถ้าตัวเลขอย่างใดอย่างหนึ่งที่ว่ามานี้มันน้อยเกินไปเมื่อเทียบกับว่าคุณจะต้องใช้เงินเท่าไหร่ถึงจะดำเนินธุรกิจได้ คุณก็ควรพิจารณาเสียใหม่หรือเปลี่ยนแผน คุณจะต้องวางแผนล่วงหน้าสำหรับทุกปัญหาที่อาจจะเข้ามาขวางระหว่างทำธุรกิจ  ประเมินการแข่งขัน ถ้าส่วนแบ่งตลาดหรือการเสนอขายสินค้าของคู่แข่งแข็งแกร่งและมั่นคงมาก คุณก็อาจจะเจาะตลาดได้ยากมากๆ เพราะไม่มีใครอยากซื้อสินค้าหรือบริการที่ดีพร้อมในราคาเท่ากันหรือแพงกว่าของที่มีอยู่แล้ว นอกจากนี้คุณจะต้องสำรวจข้อมูลเกี่ยวกับระเบียบและข้อกฎหมายที่เกี่ยวข้อง โดยเฉพาะเรื่องภาษี คุณควรถามเจ้าหน้าที่รัฐในท้องถิ่น และหาข้อมูลจากสำนักงานส่งเสริมวิสาหกิจขนาดกลางและขนาดย่อม (สสว.)  คุณต้องแน่ใจว่าไม่มีค่าใช้จ่ายต้องห้าม เช่น อุปกรณ์ที่แพงเกินไปจนธุรกิจไม่ได้กำไร เหมือนที่รถยนต์ไม่ประสบความสำเร็จจนกระทั่งฟอร์ดหาวิธีที่ทำให้รถยนต์ถูกลงได้ด้วยการสร้างเครื่องมือที่มีประสิทธิภาพมากขึ้น
เขียนงบประมาณ. สร้างแนวคิดที่เหมาะกับงบประมาณของคุณ. วางแผนช่วงเวลาและสถานที่ที่จะทำการตลาด. คุยกับธนาคาร. หานักลงทุนท้องถิ่น. มองหาผู้ที่ให้เงินร่วมลงทุนหรือผู้ให้เงินทุนในระยะเริ่มต้น. เข้าหาเพื่อนๆ และญาติๆ. ใช้การระดมทุนสาธารณะ. รายงาน. หาออฟฟิศ. ซื้ออุปกรณ์. สร้างระบบบันทึกขึ้นมา. สร้างแนวคิดขึ้นมา. ดูความเป็นไปได้. ต้องแน่ใจว่ามันมีเอกลักษณ์. กำหนดวิธีการชำระเงิน. รับบัตรเครดิต. ตั้งระบบออนไลน์. ใช้การตลาดและการประชาสัมพันธ์ให้มีประโยชน์. ใช้การสร้างเครือข่ายที่ดูจะเป็นวิธีโบราณสักหน่อย. มีทักษะบริการลูกค้าที่ยอดเยี่ยม. สร้างเว็บไซต์. ประเมินต้นทุนค่าดำเนินการ. ประเมินตลาดที่มีศักยภาพของคุณ. ประเมินอุปสรรค.
https://www.wikihow.com/Start-Your-Own-Business https://www.wikihow.com/Start-Your-Own-Business https://www.wikihow.com/Start-Your-Own-Business https://www.wikihow.com/Start-Your-Own-Business https://www.wikihow.com/Start-Your-Own-Business https://www.wikihow.com/Start-Your-Own-Business https://www.wikihow.com/Start-Your-Own-Business
Making A Marketing Plan Getting Financing Building Infrastructure Having An Idea Getting Paid Building a Customer Base Making A Business Plan